'तुम सब कुछ करने को तैयार हो...' कास्टिंग काउच का शिकार हुईं फातिमा सना शेख, साउथ इंडस्ट्री का खोलकर रख दिया काला-चिट्ठा

#FatimaSheikh #FatimaSanaSheikh #Bollywood #Celebs #CastingCouch #SouthMovies 

आमिर खान की हीरोइन फातिमा सना शेख कई फिल्मों में काम कर चुकी हैं. खास तौर पर 'दंगल' फिल्म में इनका किरदार तो लोगों को आज तक याद है. लेकिन हाल ही में एक्ट्रेस ने कास्टिंग काउच को लेकर बड़ा खुलासा किया. एक्ट्रेस ने बताया कि कैसे साउथ इंडस्ट्री में भी कास्टिंग काउच बुरी तरह से फैला हुआ है. एक्ट्रेस ने इस दौरान ऐसी बात कही जिसे जानकर आप शॉक्ड हो जाएंगे. फातिमा (Fatima Sana Shaikh) ने ये सब बातें बॉलीवुड बबल से बात करते हुए कहीं. फातिमा ने कहा कि कास्टिंग काउच एजेंट से उनकी साइथ इंडियन फिल्म को लेकर बात चल रही थी. तभी एजेंट ने कहा- 'क्या आप सब कुछ करने के लिए तैयार हैं? तब मैंने उनसे कहा कि मैं कड़ी मेहनत करूंगी. जो भी रोल की जरूरत होगी वो करूंगी. लेकिन वो तब भी लगातार कहे जा रहे थे.मैं सब कुछ जानकर अंजाान बन रही थी. क्योंकि मैं ये देखना चाहती थी कि वो कितना नीचे गिर सकता है.'
.
.
फातिमा ने कहा कि 'मुझे पता है कि इंडस्ट्री में कई सारे लोग इस तरह का बर्ताव करते हैं. लेकिन जिन भी एक्टर्स से ऐसी बात सुनती हूं तो मैं सरप्राइज नहीं होती. क्योंकि ऐसे इंसीडेंट कई सारे नामचीन सितारों के साथ हो चुके हैं.' वर्क फ्रंट की बात करें तो फातिमा सना जल्द ही अनुराग कश्यप की फिल्म 'मेट्रो इन दिनों' में नजर आने वाली हैं. इसमें इनके अलावा आदित्य रॉय कपूर, सारा अली खान, अनुपम खेर, नीना गुप्ता. पंकज त्रिपाठी, कोंकणा सेन गुप्ता और अली फजल लीड रोल में हैं. ये फिल्म 2007 में आई 'मेट्रो' फिल्म का सीक्वेल है. आपको बता दें, फातिमा सना शेख 'ठग्स ऑफ हिंदोस्तान', 'थार', 'धक धक' के अलावा 'सैम बहादुर' फिल्म में नजर आई थीं.